Document ID: /roh_data/filtered/fineweb-2-filterrobots_roh.jsonl.gz/40411

Ils indicaturs han laschà prevesair il Gea a la lescha da Covid-19. Tuttina n'era betg la maioritad quella che ha tratg l'attenziun durant il cumbat da votaziuns. Ils adversaris da la lescha da Covid-19 han fatg canera – blera canera. E tuttina ha il suveran sustegnì anc pli fitg la politica da pandemia da la Confederaziun e dal parlament che tar l'emprima votaziun.
Er chantuns ch'avevan ditg tar l'emprima votaziun Na, han uss ditg Gea. La poplaziun ha duas giadas approvà la lescha da Covid ed la Svizra è cun quai l'unic pajais insumma che ha pudì vuschar davart ina part da la politica da pandemia da sia regenza.
Fabia Caduff
Correspundenta Chasa federala
Fabia Caduff rapporta per RTR da Berna. Sco correspundenta persequitescha ella la politica naziunala, quai vul dir decisiuns dal Cussegl federal e debattas dal Parlament federal. Ella rapporta dentant era en general da temas svizzers ed en spezial dals Rumantschs en la Bassa.